
VASIS  ABSORBENTIBUS. 


“  Aut  enim  hoc  quod  agitur  nihil  est :  aut  tantum,  ut  merito 
ipso  contentum  esse  debeat,  nec  fructum  extra  quaerere.” 

Bacon,  Prcefat.  ad  Nov.  Organ.  vol.  ix.  p.  147.  8vo.  1823. 


Absorptio  definiri  potest,  ea  Functio  Corpo¬ 
ris  animalis ,  per  quam  aliqua  res  a  superficie - 
bus  inter stitiisve  Corporis  fertur ,  atque  in  san¬ 
guinem  vehitur. 

Hujus  Argumenti  consideratio,  si  in  omnes 
partes  ejus  descenderem,  nimis  ampla  foret,  quam 
ut  in  hac  Dissertatione  tracteretur.  Etenim,  pri¬ 
mum,  de  Historia  repertae  hujus  Functionis  dice- 

A 


2 


DE  VASIS  ABSORBENTIBUS. 


rem,  variorumque  incrementorum  quae  subinde  in 
hac  parte  Physiologiae  facta  sunt ;  deinde,  Struc¬ 
turam,  Distributionem  que  Vasorum  Absorben¬ 
tium  curiose  describerem ;  postea  compararem  hanc 
Functionem  in  homine  cum  eadem  in  variis  ani¬ 
malibus  herbisque,  atque  ita  ostenderem,  quanti 
momenti  sit  in  Corporibus  Organicis  Absorptio; 
et,  denique,  varios  morbos  quibus  obnoxia  sunt 
Vasa  Absorbentia  proponerem. 

Haec  autem  aliaque  multa,  quae  plus  minus  ve 
ad  absorptionem  pertinent,  a  necessaria  brevitate 
hujusmodi  Dissertationis  plane  aliena  forent ;  quo¬ 
circa  cogito,  in  sequentibus  paginis,  exquirere  so¬ 
lum  quid  proprium  genus  vasorum  ad  singularum 
rerum  Absorptionem  in  homine  aptetur.  In  hac 
quaestione  autem  agitanda  non  dubitabo  functio¬ 
nem  Absorptionis,  uti  in  homine  se  ostendit,  cum 
eadem  functione  in  reliquis  rebus  organicis  com¬ 
parare  ;  siquidem  solus  modus,  ut  mihi  quidem 
videtur,  recte  intelligendi  maxime  multiplicem 
formam  alicujus  functionis,  est  eandem  primum 
contemplari  ubi  simplicissima  est,  indeque  ad  ma¬ 
gis  magisque  multiplicem  ascendere.  Et,  si  hoc 
usquam  verum  est,  nusquam  certe  magis,  quam  in 
quaestione  de  Absorptione  prosequenda,  quae  qui- 

dem  propemodum  magis  quam  ulla  alia  tali  com¬ 
paratione  profecit. 

Exquirendum  igitur  mihi  initio  est, 


Q UM  VASA  GENERALITER  ABSORBEANT. 


Nulla  quidem  series  vasorum  in  corpore  est, 
Arteriae,  Venae,  Vasa  Chylifera  et  Lymphifera, 
cui,  aliis  aliisque  temporibus,  facultas  Absorbendi 
non  tributa  sit 

Ex  his  autem,  Arterias  absorbere  posse  nun¬ 
quam  existimatum  est,  posteaquam  circuitum  san- 
guinis  Physiologi  recte  intellexerunt ;  sed  utrum 
alia  Vasa  supra  proposita  omnia  absorbeant,  an 
alia  aliave  solum,  summa  controversia  variis  tem¬ 
poribus  fuit,  prout  experimenta  aliam  aut  aliam 
sententiam  sustinere  visa  sunt. 

Uti  ego  quidem  credo,  satis  firma  testimonia 
habemus,  omnia  hasc  Vasa  Chylifera,  Lymphife- 
raque,  et  V enas,  facultate  Absorbendi  frui,  sic  ta¬ 
men  ut  non  omnia  hanc  facultatem  sine  ullo  dis- 

*  Haec  opinio,  quod  ad  arterias,  antiquissima  est,  uti 
ex  Galeno  discimus,  qui  narrat  Erasistrati  experimen¬ 
ta,  unde  creditum  fuit  haec  vasa  aerem  absorbere. 

crimine  exerceant ;  et  quid  sit  hoc  discrimen  mea 
quidem  sententia,  primum  generalibus  verbis  di¬ 
cam,  quo  melius  aestimare  possimus  ea  testimonia 
quae  postea  adducam,  non  modo  generalis  faculta¬ 
tis  Absorbendi,  qua  frui  omnia  haec  Vasa  arbitror, 
sed  etiam  proprii  modi,  quo  singula  hac  facultate 
funguntur. 

Generalis  positio  igitur,  quam  sustinere  cupio, 
illa  est,  Vasa  Chyli  fer  a,  Lymp  Infera  que  et  Ve¬ 
nas  singula  proprium  officium  in  Absorptione 
eocercere ,  neque  ulla  aliorum  officio  unquam  frui. 
Uti  mihi  videtur, — 1.  Cbylifera  Vasa  ea  sunt  quae 
id  alimentum  absorbent,  quod  ad  corporis  incre¬ 
mentum  nutritionemque  postulatur,  donec  omnes 
alias  res  relinquunt  : — 2.  Vasa  Lymphifera  eas 
particulas  corporis  absorbent,  quae  jam  aut  inuti¬ 
les  aut  perniciosae  factae  sunt,  quo  tandem  ex  cor¬ 
pore  ejiciantur,  atque  ita  locum  praebeant  nova¬ 
rum  particularum  depositioni,  neque  tamen  in  res 
alienas  ullam  facultatem  Absorbendi  exercent : — 
3.  Venae,  non  solum  sanguinem  ad  cor  revehunt, 
postquam  officio  suo  functus  sit,  sed  etiam  varias 
res  alienas  absorbent,  quae  forte  earum  ostiolis  ob¬ 
jectae  sunt. 

Redeo  nunc  ad  generalem  quaestionem,  quae 

Vasa  absorbeant,  et  ad  testimonia  justitiae  opinio¬ 
nis,  quod  ad  singulorum  facultates,  quam  proxime 
proposui. 


I.  ARTERLE. 

Arterias  nunquam  instrumenta  Absorptionis 
esse  satis  bene  ostendi  videtur,  primum  proprio 
cursu  per  eas  sanguinis ;  deinde  proprio  modo  quo 
in  minores  minoresque  ramulos  dividuntur ;  quo 
fit,  ut  aliqua  portio  humoris  in  iis  contenti  ubique 
deponatur ;  et,  denique,  propria  structura  earum 
valvularum,  quae  Absorptioni  manifeste  inimica 
est. 

Factum  tamen  nuper  experimentum  est  ab  Ed- 
wards  et  Vayass i: u r *  ad  comprobandum,  Arte¬ 
rias  non  absorbere.  Nudarunt  arteriam  carotidam 
Canis  ad  pollicem,  eandemque  a  vicinis  partibus 
plane  sejunxerunt,  sic  tamen  ut  cursus  sanguinis 
per  arteriam  naturalis  esset ;  atque  hoc  facto,  so¬ 
lutionem  Extracti  Nucis  Vomicae  tunicis  Arteriae 
copiose  admoverunt.  V enenum  ibi  relictum  est 
per  quinque  minuta ;  neque  tamen  bestia,  ubi  li- 


*  Edwards,  de  lTnfluence  des  Agens,  &c.  Paris,  1824, 

berata  est,  minimam  molestiam  ostendit.  Hoc 
experimentum,  quamvis  ab  auctoribus  ejus  quaes¬ 
tionem  plane  componere  existimatur,  quodammo¬ 
do  fallax  esse  mihi  videtur ;  libereque  confiteor, 
firmum  testimonium  Arterias  non  absorbere  adhuc 
desiderari,  quamvis,  ex  iis  quae  supra  dicta  sunt, 
admodum  credibile  est. 

II.  VASA  CHYLIFERA. 

H^ec  Vasa  Chylum  absorbere  manifestum  vi¬ 
sum  est  Asellio  %  aliisque  qui  primum  haec  vasa 
detexerunt ;  post  plenum  cibum  enim  reperta  sunt 
semper  distenta,  id  quod  rem  satis  comprobare  il¬ 
lo  tempore  judicatum  est.  Confirmarunt  autem 
nuper  hanc  primam  opinionem  experimenta  Du- 
puytren,  qui,  injectis  vinculis  in  equorum  Duc¬ 
tus  Thoracicos,  haec  animalia  inanitione  interimit, 
atque  ita  satis  comprobavit,  alimentum  corpus  per 
Vasa  Chylifera  intrare  f. 

*  Anatomicus  Italicus,  qui  haec  Vasa  primum  invenit, 
anno  1622. 

t  Adducta  sunt  experimenta  Dvverney  atque  etiam 
magis  Flandrin,  simul  cum  quibusdam  exemplis  Ductus 

III.  VASA  LYMPHIFERA. 

Ex  minus  manifesta  magisque  multiplice  na¬ 
tura  horum  Vasorum,  serius  paulo  quam  Chylife- 
ra  reperta  sunt  *  ;  parique  ratione  quoque,  atque 
etiam  propter  difficultatem  humorem  in  iis  con¬ 
tentum  colligendi  et  cognoscendi,  officium  eorum 
diu  incognitum  fuit,  quamvis  variae  utilitates  va¬ 
riis  Anatomicis  j*  iis  tributae  sunt»  Quoniam  au¬ 
tem  plurimum  praestare  in  corpore  animali  existi¬ 
mata  sunt,  diligenter  diu  quaesitum  est  quae  fue- 


Thoracici  obstructionis,  ad  comprobandum  vitam  continuari 
posse,  quamvis  Ductus  Thoracicus  desinit  in  Venas  Chy¬ 
lum  effundere.  Verum  haec  ita  non  inimica  sunt  sententiae 
D  upuytren,  ut  quodammodo  eandem  sustineant ;  etenim 
repertum  est,  experimentis  postea  factis,  in  iis  bestiis 
quae  post  deligationem  Ductus  Thoracici  vixerunt,  semper 
facile  fuisse  transmittere  humores  a  parte  inferiore  Ductus 
in  venam  Subclavianam,  ideo  quod  ampli  aliqui  rami  ex  hac 
parte  Ductus  Thoracici  in  venam  tetenderint. 

*  Celebrati  sunt  vulgo  tres  horum  Vasorum  repertores, 
uti  testatur  insequens  versiculus, 

“  Hatfnia  Bartholinum,  Rudbeckium  Suecia  jactat, 
Scotigenum  praefert  Anglia  Jolivium.” 

t  Nuck  Adenographia,  Boerhaave  Impetum  faciens, 
Leeuwenhceck  Opera,  &c. 

rit  vera  eorum  utilitas  idque  tandem  feliciter. 
Ex  iis  autem  qui  hanc  quaestionem  prosecuti  sunt, 
celeberrimi  fuerunt  Gulielmus  atque  Joannes 
Hunter,  cum  eorum  discipulo  Hewson,  et 
Monro  Secundus. 

Hi  autem  viri,  non  contenti  quadrupedes  so¬ 
lum  explorare,  veluti  antea  factum  erat,  corpora 
humana  primum,  atque  postea  reptilia,  avesque 
et  pisces,  diligenter  investigarunt ;  et  inter  se  com¬ 
pararunt,  atque  in  omnibus  Vasa  Lymphifera  re- 
pererunt.  Neque  quidem,  quamvis  haec  Vasa  ho¬ 
mini  et  quadrupedibus  propria  fuissent,  potuisse¬ 
mus  recusare  testimonia  eorum  officii,  totumque 
quod  adepti  sumus  reperto  eorum  Vasorum  in  re¬ 
liquis  animalibus,  est  cognitio  simplicitatis  naturae 
idem  in  omnibus  pari  modo  efficiendo.  Adjuti 
igitur  hoc  modo,  pariter  experientia  atque  ratio¬ 
ne,  declararunt  tandem  illi  viri  procul  dubio  Vasa 
Lymphifera  absorbere. 

Ex  variis  testimoniis  autem  quae  adducta  sunt 
ad  hanc  opinionem  confirmandam,  multa  mihi 
(utcunque  nuper  recusata  sint*)  satis  firma  esse 

*  Prtecipuus  hujus  opinionis  oppugnator  Magendie  est. 
(Precis  Elementaire  de  Physiologie,  tom.  ii.  p.  243.) 

videntur  :  dicam  autem  praecipua  argumenta  quae 
in  utram  que  partem  allata  sunt.  Igitur  ad  com¬ 
probandam  facultatem  Absorptionis  horum  V aso- 
rum,  argumenta  ex  quatuor  considerationibus  col¬ 
ligi  praecipue  possunt : 

I.  Structura  Vegetabilium  ; 

II.  Analogia  inter  Vasa  Lymphifera,  Chylife- 
raque ; 

III.  Origine  Vasorum  Lymphiferorum  ; 

IV.  Similitudine  Lymphae,  antequam  absor¬ 
betur,  atque  ejus  humoris  qui  in  Vasis  Lymphi- 
feris  deprehenditur. 

I.  Structura  Vegetabilium. 

In  consideranda  Herbarum  structura,  animad¬ 
vertendum  est  primum,  nulla  Vasa  in  iis  reperiri, 
quae  Vasis  Lymphiferis  Animalium  respondent. 

Hujus  rei  autem  causa  esse  videtur,  quod  Plantae 
nunquam  eas  particulas  quae,  semel  depositae  sunt, 
iterum  absorbent,  ita  ex  se  ejiciant,  sed,  simul  at¬ 
que  inutiles  factae  sunt,  alio  modo  expellunt.  Hu¬ 
jus  rei  exempla  habemus  in  foliorum  lapsu,  cor¬ 
ticisque  desquamatione  ;  et,  si  non  sic  expellun- 

tur,  particulae  in  interioribus  partibus  plantae  per¬ 
petuo  retinentur. 

Ex  bis  rebus  autem  bonum  argumentum,  ut 
mihi  videtur,  colligi  potest,  utilitatem  Vasorum 
Lymphiferorum  in  animalibus  esse  particulas  ex- 
crementitias  corporis  iterum  in  sanguinem  vehere. 

II.  Analogia  inter  Vasa  Lymphifera  Chyli- 

FERAgUE. 

Eousque  persuasum  fuit  Gulielmo  Hun- 
ter  *  summam  analogiam  inter  has  duas  series 
Vasorum  subesse,  ut  non  dubitaverit  utraque  in 
unum  idemque  genus  comprehendere  ;  cumque 
inter  omnes  constaret,  alteram  seriem  certe  absor¬ 
bere,  negari  non  potuit,  ut  credidit,  quin  altera 
quoque  idem  officium  praestaret.  In  hac  autem 
opinione  a  Monro  Secundo  f,  atque  Hewson 
ubique  sustentus  est. 

Hujus  analogiae  autem  praecipua  testimonia 
haec  sunt.  Primum,  hae  duae  series  Vasorum  in 

*  Dr  W.  H  unter’s  Med.  Commentaries,  part  i.  p.  5. 

\  Monro,  de  Vasis  Lymphat.  Valv. 

J  Hewson’s  Experimental  Inquiries,  vol.  ii.  chap.  x. 

structura  sua  ex  toto  similes  esse  videntur ;  deinde 
in  modo,  quo  in  ramos  distribuuntur  ;  tum  autem 
in  transitu  suo  per  glandulas  conglobatas ;  et  de¬ 
nique  in  ultima  sua  terminatione.  Insuper,  in  do¬ 
tibus  suis  physicis  omnino  inter  se  respondent ;  et 
quoniam  Vasa  Chylifera,  quae  a  superficie  intesti¬ 
norum  incipiunt,  inde  manifeste  absorbent,  ita 
Vasa  Lymphifera,  quae  ab  interstitiis  cavisque  cor¬ 
poris  incipiunt pari  functioni  ibi  subministrare 
vehementer  credibile  est.  Potuissem  quoque,  si 
spatium  fuisset,  ostendere,  Absorptionem  iisdem 
viribus  in  utraque  serie  Vasorum  effici. 


III.  Origo  Vasorum  Lymphiferorum 

Diximus  supra,  Vasa  Lymphifera  ex  variis  in¬ 
terstitiis  cavisque  corporis  proficisci ;  id  quod  com¬ 
probatur  duabus  simplicibus  propositionibus. 

Primum,  constat  inter  omnes,  ex  omnibus  tali¬ 
bus  interstitiis  atque  cavis  absorptionem  fieri  f . 


*  Hujus  rei  testimonia  sub  proximo  capite  adducuntur. 

t  Bichat,  Anat.  Gen.  tom.  ii.  764 ;  Magendie,  Prec. 
Elem.  de  Phys.  ii.  178-187  ;  C.  Bell’s  Anat.  1823,  yol.  ii. 
346 ;  Cloquet,  Anat.  Descript.  tom.  ii.  &c.  &c. 

Deinde  abunde  comprobatum  est,  Vasa  Lym- 
phifera  prope  has  partes  utique  oriri*. 


IV.  Similitudo  Lympha;,  antequam  absorbetur 

ATQUE  EJUS  HUMORIS  QUI  IN  VASIS  LyMPHIFE- 
RIS  DEPREHENDITUR. 


Experimenta  jam  pridem  instituta  sunt  ab 
Hewson,  ad  comprobandum  absorptionem  per 
Vasa  Lymphifera  certe  effici.  In  his  experimentis 
quaesivit  primum,  an  lympha  in  variis  interioribus 
partibus  revera  existeret,  remque  ita  se  habere  af- 


*  Facta  sunt  experimenta  a  Mascagni  (Vas.  Lymph. 
Hist.),  et  ab  Haase  (de  Vas.  Cut.  et  Intest.  Absorb.),  quae 
satis  ostendunt  Vasa  Lymphifera  in  omnibus  corporis  par¬ 
tibus  existere ;  abundeque  constat,  origines  eorum  tales 
esse  quales  supra  proposui ;  id  quod  comprobavit  Guliel- 
mus  Hunter,  (Med.  Comment.  Part  I.  p.  5.),  indeque 
maxime  opinionem  suam,  de  eorum  utilitate,  amplexus 
est.  Reperit  enim,  si  arterias  venasque  humore  tam  vali¬ 
de  implevit,  ut  in  telam  cellulosam  effusionem  faceret,  Va¬ 
sa  Lymphifera  partis  semper  eodem  humore  distenta  esse  ; 
aut  si  in  substantiam  glandulae  tubulum  hydrargyro  imple¬ 
tum  inseruit,  idem  hydrargyrum  per  vasa  efferentia  sem¬ 
per  transiisse.  Haec  omnia  autem  ita  occurrere,  uti  ab 
Hunter  dicuntur,  recentiores  Physiologi  satis  comproba¬ 
runt  ;  ipseque  ego,  similibus  experimentis  factis,  idem  sem¬ 
per  accidere  reperi. 

firmare  non  dubitavit ;  deinde  comprobavit  V asa 
Lympbifera  facultate  absorbendi  frui.  Comparavit 
enim  effusos  humores  in  ventrem  thoracem  que  et 
pericardium,  atque  etiam  in  varia  interstitia  cor¬ 
poris,  cum  humoribus  in  Vasis  Lymphiferis  ex 
singulis  partibus  procedentibus,  reperitque  eos  hu¬ 
mores  in  omnibus  suis  dotibus  inter  se  respon¬ 
dere  ;  idem  que  occurrere,  non  solum  in  sanis  ani¬ 
malibus,  sed  etiam  in  iis  quse  longa  abstinentia 
vel  morbis  confecta  erant.  Quotiescunque  humo¬ 
res  in  cavis  interstitiisve  corporis  ullo  modo  mutati 
erant,  proprietates  humorum  in  Vasis  Lymphi¬ 
feris  pares  mutationes  subierunt.  Ex  his,  igitur, 
experimentis  colligi  certe  potest,  Vasa  Lymphifera 
absorbere ;  eademque  videntur  sustinere  opinio¬ 
nem  jam  propositam,  haec  V asa  tales  res  solum  ab¬ 
sorbere,  quse  in  ipso  corpore  animali  formantur. 

V  en  imus  proxime  ad  facultatem  absorbendi, 
qua  frui  videntur 

IV.  VEN^B. 

In  hac  facultate  Venarum  exploranda,  (quse 
quidem  ab  antiquissimis  Physiologis  *  iis  tributa 

*  Hippocrate,  GALENoque,  et  aliis  multis. 

est),  consideranda  est  earum  vis,  non  in  Chylo  ab¬ 
sorbendo,  siquidem  post  repertum  Vasorum  Chyli- 
ferorum  omnibus  concessum  est,  Chylum  ab  his 
demum  absorberi,  neque  in  Lympha  absorbenda, 
quoniam  cognoscitur  hunc  humorem  ex  interstitiis 
cavisque  corporis  Vasis  Lymphiferis  absorberi,  sed 
solum  in  absorbendis  rebus  alienis,  si  quando  tales 
res  earum  ostiolis  objectas  fuerint. 

Ad  comprobandum  autem  Venas  facultate  ab¬ 
sorbendi  frui,  easdemque  hanc  facultatem  in  res 
alienas  solum  exercere,  duabus  sequentibus  po¬ 
sitionibus  praecipue  insistam. 

I.  Analogiae,  quod  ad  structuram  atque  cur¬ 
sum,  inter  V enas  Animalium  eaque  Vasa  Herba¬ 
rum  quae  iis  respondent ;  quae  opinionem  de  Ab¬ 
sorptione  per  V enas  manifeste  sustinet. 

•  r  #  * 

II.  Mutationibus  quas  subit  sanguis,  quoties 
Res  Alienae,  quae  aut  universum  corpus  afficere 
possint,  aut  detegi  in  solidis  fluidisve  ejus  parti¬ 
bus,  adhibentur  Serosis  Mucosisve  membranis  aut 
Cuti  V  erae  ;  quaeque  tales  sunt,  ut  ostendant  has 
res  a  Venis,  ab  omnibus  superficiebus  corporis  ori¬ 
entibus,  absorptas  fuisse. 

I.  Analogiae,  quod  ad  structuram  atque  cur¬ 
sum,  inter  Venas  Animalium  eaque  Vasa  Herba¬ 
rum  quae  iis  respondent. 

Primum  igitur  constat.  Plantas  nulla  vasa  ha¬ 
bere  quae  Vasis  Lymphiferis  Animalium  paria 
sunt,  veluti  jam  dixi,  rationemque  ejus  explicari. 
Veruntamen  Plantae  res  alienas  manifeste  absor¬ 
bent  ;  id  quod  satis  bene  ostenditur  noxiis  effec¬ 
tibus  in  eas  venenorum  mineralium  atque  vegeta¬ 
bilium,  siquando  radicibus  earum  aut  foliis  admota 
sint*.  Quaeri  igitur  potest,  quibus  vasis  haec  ab¬ 
sorptio  in  Plantis  efficiatur  ?  neque  dubitandum 
est,  ut  mihi  quidem  videtur,  quoniam  plantae  Vasa 
Lymphifera  desiderant,  quin  fiat  Vasis  Descen¬ 
dentibus  quae  proprium  succum  plantarum  ferunt, 
quaeque  Venis  Animalium  ex  toto  respondent. 

II.  Mutationibus  quas  subit  sanguis,  quoties 
Res  Alienae,  quae  aut  universum  corpus  afficere 
possunt,  aut  detegi  in  solidis  fluidis  ve  ejus  parti¬ 
bus,  adhibentur  Serosis  Mucosisve  membranis  aut 
Cuti  Verae. 

*  Dr  Graham,  Artis  Botanicae  in  hac  Academia  Pro¬ 
fessor,  in  praelectionibus  suis  malos  effectus  venenorum  in 
Plantas  commode  nuper  ostendit. 

In  hoc  argumento  considerando,  optimum  mihi 
esse  videtur,  quaestionem  de  Absorptione  ex  singu¬ 
lis  Superficiebus  supra  propositis  seorsim  agitare. 

Primum,  igitur,  de  absorptione  per  Venas  ex 
Membranis  Serosis.  Facta  sunt  quidem  plu¬ 
rima  experimenta,  consilio  ostendendi  rerum  alie¬ 
narum  absorptionem  ex  bis  membranis  ;  verum 
nulla,  quod  scio,  instituta  sunt,  ad  comprobandum 
quibus  propriis  Vasis  haec  Absorptio  efficiatur. 

Quod  ad  priorem  quaestionis  partem  attinet,  diu 
quidem  cognitum  fuit,  humores,  in  Pleuram  Peri¬ 
tonaeumque  vivorum  Animalium  immissos,  cele¬ 
riter  absorberi #.  Injecit  Joannes  Hunter 
solutionem  in  aqua  pigmenti  ejus,  quod  “  Indigo” 
vocatur,  in  peritonaeum  alicujus  animalis,  consilio 
comprobandi  facultatem  absorbendi  Vasorum  Lym- 
phiferorum  f  ;  et  quamvis  non  potuit  hoc  experi¬ 
mento  id  comprobare  quod  voluit  (quinetiam,  ex 
eodem  experimento,  plane  diversa  opinio  a  F i,ax- 
drin  aliisque  nuper  sustenta  est  J),  tamen  tam  cito 
humor  absumptus  est,  ut  dubitari  non  potuerit 

*  Mr  Hewson’s  Inquines,  vol.  I.  chap.  ix. 

-j-  Dr  Hunter’s  Medical  Commentaries,  part.  i. 

X  Precis  Element.  de  Physiol.  tom.  ii.  p.  181. 

quin  absorptio  ex  cavis  Serosis  celerrima  esset. 
Insuper  idem  recentioribus  experimentis,  a  Du- 
puytren  et  Mac;  en  di  e  institutis  *,  optime 
comprobatum  est ;  ut  qui  plures  humores  Absorp¬ 
tioni  objecerint  ex  multis  aliis  membranis  Serosis, 
veluti  tunica  Arachnoidea,  tunica  Hyaloidea,  mem¬ 
branaque  Aquosi  Humoris,  ex  quibus  omnibus  Ab¬ 
sorptio  cito  admodum  semper  effecta  est. 

Altera  autem  quaestio  est,  quibus  demum  Vasis 
haec  absorptio  fiat  ;  consentiuntque  inter  se 
Flandrin,  Dupuytren,  et  Magendie,  se 
nunquam  vidisse  aliquem  humorum,  quibus  usi 
sunt,  in  V asis  Lympliiferis  ;  atque  adeo  ligaturam, 
in  Ductum  Thoracicum  injectam,  celeritatem  Ab¬ 
sorptionis  nullo  modo  imminuisse.  Existimarunt 
igitur  Absorptionem  harum  Rerum  Alienarum  ex 
cavis  Serosis,  non  quidem  per  Vasa  Lymphifera, 
sed  per  Venas  solum,  effectam  fuisse. 

Cum  crederem  autem  hanc  sententiam,  quod  ad 
absorptionem  per  Venas^  quodammodo  gratuitam 
esse,  postularique  adhuc  “  Experimentum  Crucis  ” 
(ut  inquit  Bacon)  ad  rem  comprobandam,  praeben- 
dumque  testimonium,  non  negativum  quidem,  ut 

*  Magendie,  Op.  Cit.  toin.  ii.  p.  187. 

antea,  sed  positivum,  hujus  per  Venas  Absorptio¬ 
nis,  insequens  experimentum  feci.  Solutionem 
Ferro-cyanatis  Fotassae  in  Peritoneum  Cuniculi 
injeci ;  eodem  que  post  vicesimam  horae  partem  in¬ 
terempto,  sanguinem  a  corpore  detraxi :  instillata 
autem  in  hunc  sanguinem  solutione  Deuto-sulpha- 
tis  F erri,  protinus  cecidit  pulvis  dilute  coerulei  co¬ 
loris,  manifesteque  ex  Ferro-cyanate  Potassae  con¬ 
stans.  Admoto  autem  eodem  testimonio  humori 
in  Ductu  Thoracico  contento,  nihil  tale  se  osten¬ 
dit.  Simile  omnino  experimentum  postea  feci,  in 
membranam  Synovialem  genu  alterius  Cuniculi ; 
idque  plane  simili  eventu. 

Consideranda  nunc  est  quaestio  de  Absorptione 
per  Venas  ex  Membranis  Mucosis;  in  qua  quidem 
agitanda,  de  his  membranis  loquar  primum  uti  in 
organis  Generationi  inservientibus,  viisque  Urini- 
feris,  deinde  uti  in  canali  Intestinali,  et  denique 
uti  in  Pulmone,  reperiuntur. 

Cognoscitur  igitur  primum,  quotidiana  experi¬ 
entia  effectuum  in  corpus  veneni  Venerei  aliorum¬ 
que,  ubi  haec  membranae  Mucosae  organorum  Geni¬ 
talium  viarumque  Uriniferarum  admoventur,  Ab¬ 
sorptionem  Rerum  Alienarum  ex  his  membranis 
manifeste  occurrere  ;  idemque  ipse  sequentibus 

experimentis  comprobavi.  Solutionem  Pmssiatis 
Potassae  primum  in  unius  Felis  Vaginam,  deinde 
in  Urethram  alterius,  injeci ;  detractoque  postea 
ex  utraque  sanguine,  eundem  salem  testimonio 
Sulphatis  Ferri  reperi,  quamvis  neque  in  Vasis 
Lymphiferis,  neque  in  Ductu  Thoracico  ullum  ves¬ 
tigium  ejus  detegere  potui.  Licet  igitur  colligere, 
Absorptionem  Rerum  Alienarum,  ex  Membranis 
Mucosis  harum  partium,  per  Venas  solas  effici. 

Absorptionem  autem  ex  tota  superficie  canalis 
Intestinalis  accidere,  satis  bene  comprobatur  effec¬ 
tibus  acidi  Hydrocyanici,  siquando  certa  copia  ejus 
aut  Linguae  admovetur,  aut  in  Ventriculum  Intes- 
tinave  accipitur ;  eandemque  absorptionem  per 
Vasa  Cliylifera  non  effici,  satis  bene  constat  ex  ex¬ 
perimentis  Magendie  *,  Flandrin  f,  Tiede- 
mann  atque  Gmelin  quae  experimenta  ipse 
eodem  cum  eventu  feci.  In  his  experimentis 
multae  res,  coloratae,  odorataeque,  et  salinae,  in 
canali  Intestinali  Absorptioni  objectae  sunt,  neque 
unquam  istae  res  in  Chylo  deprehensae  sunt.  Xn- 

*  Precis  Elementaire,  tom  ii.  169. 
t  Experiences  sur  FAbsorption  Veineuse. 

:f  Experiments  on  tbe  Contents  of  the  Lacteals. 

super  Vasa  Lympliifera  non  fuisse  instrumentum 
Absorptionis  in  his  exemplis,  satis  comprobatum 
est ;  siquidem  lympha  neque  in  vasis  lymphiferis, 
neque  in  Ductu  Thoracico,  ullum  sui  vestigium 
unquam  ostendit,  et  absorptio  pariter  bene  proce¬ 
dit,  quamvis  Ductus  Thoracicus  antea  deligatus 
est.  Hoc  quidem  satis  diu  cognitum  erat*  :  illud 
vero  comprobatum  est  a  Flandrin  et  M agen¬ 
di  e  f  ;  atque  ipse  quoque  testimonium  meum  ad- 
jicere  possum,  quoniam  similia  experimenta  feci, 
planeque  eodem  eventu.  Venas  autem  instru¬ 
mentum  esse  Rerum  Alienarum  ex  Intestinis  ab¬ 
sorptionis,  non  solum  credibile  est  ex  negativis 
testimoniis  jam  citatis  (cum  tales  res  corpus  mani¬ 
feste  intraverint,  siquidem  ubi  Rubia  Tinctorum 
data  est,  in  Ossibus,  ubi  Rheum  in  Bile,  et  ubi 
Terebinthina  in  Urina  Sudoreque  et  ex  Pulmone 
halitu  reperta  sunt),  sed  etiam  positive  comproba¬ 
tum  est  deprehensione  talium  rerum  inVenis  ipsis 

Quod  autem  ad  Membranam  Mucosam  attinet, 
quae  cellulas  aeris  in  Pulmone  obducit,  sive  conte- 

*  Brodie’s  Experiments  011  Veg.  Poisons,  in  Phil, 
Trans,  for  1811. 

t  Prec.  Elemeiit,  toni.  ii.  p.  182-8. 

+  Vide  Appendicem,  No.  I, 

gatur,  necne,  tenui  cuticula,  conceditur  ab  omni¬ 
bus  multas  res  hic  absorptioni  objectas  ad  cor  ferri. 
Hoc  enim  satis  bene  constat  ex  variis  morbis,  qui 
inspiratione  effluviorum  contagiosorum  excitantur, 
ex  malis  effectibus,  qui  varios  spiritus,  in  pulmo¬ 
nem  acceptos,  saepe  sequuntur ;  atque  etiam  magis 
ex  particulis  odoratis,  quae  manifeste  in  Urina  se 
frequenter  ostendunt,  siquando  aer,  talibus  parti¬ 
culis  oneratus,  in  pulmonem  accipitur  *.  Ad 
comprobandum,  autem,  absorptionem,  in  his  ex¬ 
emplis,  per  exiguos  ramos  V enarum  Pulmonalium, 
qui  ex  tota  exteriore  superficie  pulmonis  oriuntur, 
effici,  hoc  experimentum  feci.  In  cellulas  Bron¬ 
chiales  Canis  drachmas  tres  solutionis  Prussiatis 
Potassae,  per  foramen  in  Trachea,  injeci,  vicesima¬ 
que  postea  horae  parte,  ubi  effectus  veneni  -jam 
vertigine,  dyspnoeaque,  et  iis  similibus  sese  osten¬ 
derant,  sanguis  ex  arteria  Femorali  detractus  est. 
In  hujus  autem  portionem  instillatis  paucis  guttis 
solutionis  Sulphatis  Ferri,  protinus  cecidit  pulvis 


*  Dangerfield  et  Klapp  (Klapp,  Cliem.  Phys.  1805), 
etiam  Rousseau  (Ed.  Med.  et  Surg-.  Journ.  vol.  ii.) ; 
Meyer  (Bibliotheque  Universelle,  Geneve,  tom.  vii. 
1818);  Magendie,  (Journ.  de  Phys.);  Tiedemann,  (Op. 
Cit.)  &c. 

ex  Prussiate  Ferri,  reliquoque  sanguine  jam  coa¬ 
gulato,  serum  ejus  plane  eosdem  aspectus  praebuit. 
Hac  facultate  Res  Ali: nas  a  Pulmone  absorbendi 
Venas  solas  frui  confirmatum  fuit,  explorando,  in 
Ilis  exemplis,  lympham  in  Ductu  Thoracico,  quae 
quidem  nulla  indicia  veneni  omnino  ostendit. 

Venimus,  postremo,  ad  Cutem  Vercun ,  ex  qua 
absorptionem  celerrimam  esse  inter  omnes  con¬ 
stat  *. 

Quo  autem  Res  Alienae  cutem  contingant  ita  ut 
absorbeantur,  opus  est  ut  Epidermis,  quas  mem¬ 
brana  inorganica  est,  atque  ita  nullis  vasis  absor¬ 
bentibus  instructa,  primum  tollatur  f . 

In  his  quoque  exemplis  affirmare  non  dubito, 
Venas  instrumentum  absorptionis  Rerum  Alie¬ 
narum  esse  ;  neque  major  causa  est  cur  existime¬ 
mus  Vasa  Lymphifera  tales  res  a  Cute  absorbere, 

*  Bichat,  Anat.  Gen.  tom.  ii.  p.  764  ;  Magendie, 
Prec.  EI.  ii.  230  ;  Gordon’s  Anat.  p.  234;  C.  Bell’s  Anat. 
iii.  214;  Adelon’s  Physiol.  de  1’ Homine,  iii.  19,  &c. 

f  Absorptionem  per  Epidermidem  non  occurrere  ostendi 
videtur  experimentis  M.  Seguin  (Medecine  Eclairee,  iii. 
238)  ;  Fourcroy  (Annal.  Chim.  tom.  90) ;  Curru:  (Med. 
Reports,  ch.  19)  ;  Magendie  (Prec.  Elem.  ii.  235)  ; 
Rousseau  (Ed.  Med.  and  Surg.  Journal,  vol.  ii.),  aliorum¬ 
que  multorum  ex  recentioribus  Physiologis.  Vide  quoque 
Appendicem,  No.  II. 


DE  VASIS  ABSORBENTIBUS. 


23 


quam  cur  credamus  V asa  Chylifera  aliquid  praeter 
chylum  ex  Intestinis  absorbere.  V eruntamen,  quo 
firmius  testimonium  hujus  rei  haberemus,  siqui¬ 
dem  adhuc  potius  judicata  fuerat  quam  comproba¬ 
ta,  insequens  experimentum  institui.  Cum  per 
frequentia  vesicatoria  ex  Meloe,  frictionesque  cum 
oleo  Terebinthinae,  densam  Cuticulam  ex  femore 
Canis  sustuleram,  partem  excoriatam  fasciis  lin¬ 
teis,  valida  solutione  Prussiatis  Potassae  madidis, 
obvolvi,  easdemque  per  horam  ibi  reliqui,  ubi 
sublatae  sunt.  Sanguis  nunc  ex  arteria  Epigastrica 
Superficiali  detractus  est,  admotoque  ei  solito  tes¬ 
timonio  ex  Sulphate  Ferri,  solitus  pulvis  ex  Prus- 
siate  Ferri  protinus  cecidit.  Interempto  autem 
postea  Cane,  idem  testimonium  lymphae  in  Ductu 
Thoracico  adhibitum  est,  sic  tamen  ut  nullum 
indicium  praebuerit  veneni  in  corpus  accepti. 

Dubitari  igitur  non  potest,  uti  mihi  quidem  vi¬ 
detur,  ex  hoc  4  experimento  crucis’  de  absorptione 
ex  Cutis  Verae  superficie,  pariter  atque  ex  iis  quas 
jam  dicta  sunt  de  eadem  absorptione  ex  aliis  cor¬ 
poris  superficiebus,  quin  ea  opinio,  a  qua  incepi, 
justa  sit,  videlicet,  Ferum  Alienarum  absorptio¬ 
nem,  ex  omnibus  corporis  superficiebus,  per  Ve¬ 
nas  solas  semper  fieri.  * 

*  Vide  Appendicem,  No.  III. 

No.  I. 

Inquit  Magendie*  se  saepe  reperisse  sanguinem 
Venarum  Mysentericarum  validum  odorem  emittere 
humorum  odoratorum ,  quos  animalibus  dederat,  tum 
cum  cibum  suum  concoquebant;  idemque  a  Tiede- 
mann  et  Gmelin  j-  confirmatur.  Affirmat  quoque  E. 
Home,  Eques  f  coloratas  res,  quale  est  Rheum,  ita 
adhibitas  in  Venis  reperiri,  nunquam  vero  in  Ductu 
thoracico.  Consilio  cognoscendi  an  idem  occurreret 
quoque  quod  ad  res  salinas ,  injeci  in  Canis  ventricu¬ 
lum,  per  apertura  in  gula,  drachmas  quatuor  solutionis 
Prussiatis  Potassee,  gulamque  postea  deligavi,  ne  su¬ 
perveniente  vomitu,  venenum  commisceretur  cum  san¬ 
guine  vulneris,  atque  ita  totum  sanguinem  inquinaret. 
Post  mortem  animalis,  quee  brevissimo  tempore  acci- 


*  Prec.  Elementaire,  ii.  169. 

-J*  Edin.  Med.  and  Surg.  .7  ourn.  vol.  xvii.  p.  450. 
£  Philosophica!  Transactions  for  1011. 

dit,  adhibito  sanguini  Sulphate  Ferri,  ostendit  se  pro¬ 
tinus  Prussias  Ferri,  dum  lympha  in  Ductu  Thoracico, 
eodem  testimonio  admoto,  plane  immutata  fuit. 


No.  II. 

In  quaestionem  de  Absorptione  Cutanea  plene  de¬ 
scendere  necessaria  brevitas  hujusmodi  dissertationis 
non  me  permittit.  Ut  mihi  tamen  videtur,  Epidermis 
nulla  foraminula  absorbentia  a  superficie  sua,  uti  olim 
putatum  est,  habet ;  et  quicquid  absorptionis  a  super¬ 
ficie  corporis  accidit,  revera  per  ora  Vasorum  Cutis 
Verse  efficitur,  ad  quse  ut  perveniant  res  absorptae,  aut 
cuticulam  abradunt,  aut  per  hanc  membranam  (quae, 
veluti  aliae  res  mortuae,  quodammodo  pervia  est)  imbi¬ 
buntur. 


No.  III. 

Nihil  supra  dixi,  ut  procul  dubio  animadvertetur, 
de  affirmatione  quorundam  Physiologorum,  absorptio¬ 
nem  ex  Tela  Cellulosa  quoque  per  Venas  fieri,  partim 
quia  credidi  id  quod  affirmatur  de  hac  re  nondum  com¬ 
probatum  fuisse  (ut  spero  fore  me  protinus  common¬ 
straturum)  ;  partim  quia,  quamvis  id  verum  est,  non 
confirmat  opinionem  supra  propositam,  (quia  fie^i  non 
potest  ut  Res  Alienae  in  hanc  texturam  inserantur,  citra 

sanguinis  missionem),  sed  solum  credibilem  reddit ;  et 
denique,  quia  sine  hac  concessione  testimonia  pro  ab¬ 
sorptione  Rerum  Alienarum  per  Venas  Superficierum 
satis  per  se  firma  milii  esse  visa  sunt.  Opus  tamen 
esse  videtur,  ut  breviter  dicam  id  quod,  ut  milii  vide¬ 
tur,  dici  possit  contra  ea  experimenta,  quae  ad  com¬ 
probandam  absorptionem  rerum  Alienarum  per  Venas 
texturae  cellulosae  instituta  sunt. 

Primum,  igitur,  de  eo  experimento  Magendie  #  lo¬ 
quar,  cui  plurimum  tribuit  hic  Physiologiis,  in  absorp¬ 
tione  Venosa  comprobanda;  quodque,  primo  aspectu, 
totam  quaestionem  componere  videtur.  Femur  Canis 
amputatum  est,  relictis  solum  arteria  venaque  femora¬ 
libus,  demissisque  in  has  fistulis  et  ibi  deligatis,  haec 
vasa  quoque  praecisa  sunt,  ita  ut  nullum  commercium 
esset  inter  Femur  atque  corpus,  nisi  per  fistulas,  per 
quas  circuitus  sanguinis  effectus  est.  Hoc  facto,  sub¬ 
tilissimum  venenum  Upas  Tieute  in  pedem  disjuncti 
membri  insertum  est,  solitoque  tempore  effectus  suos 
in  corpus  ostendit.  At  contra,  hoc  experimentum  sus¬ 
picari  certe  licet  venenum,  ita  vulneri  immissum,  cum 
sanguine  commixtum  fuisse,  atque  ita  per  sanguinem 
venosum  ad  cor  advectum,  citra  ullam  per  Venas  ab¬ 
sorptionem. 

Insuper,  quod  ad  aliud  experimentum  a  Rarry 

*  Prec.  Element.  ii.  236. . 

•f  Prize  Essav,  Med.  Soc.  Dissert.  vol.  lxxxviii.  p.  375. 

citatum  ad  absorptionem  per  Venas  a  Tela  Cellulosa 
comprobandum,  idem  propemodum  dici  potest.  Hoc 
experimentum  Parisiis  factum  est  ab  Edwards  et  Va- 
vasseur.  Nudarunt  primum  venam  jugularem  Canis, 
inserueruntque  inter  tunicas  ejus  partesque  vicinas, 
per  longitudinem  pollicis,  lamellam  plumbeam  ;  ad- 
motaque  posteaos  lutione  Extracti  Nucis  Vomicae  huic 
Venae  portioni,  bestia  effectus  veneni  protinus  ostendit. 
At  vena  disjungi  a  partibus  vicinis  non  potuit,  quin 
exiguae  venae  tunicarum  ejus  deducerentur;  unde  sus¬ 
picari  possumus,  venenum,  in  hoc  experimento,  non 
corpus  intrasse  per  absorptionem  Venosam,  sed,  uti  in 
experimento  Magendie,  protinus  insertum  fuisse  in 
sanguinem  venosum,  atque  ita  demum  ad  cor  perve¬ 
nisse. 

Colligit  quoque  Brodie  *,  ex  suis  experimentis  ad¬ 
hibendi  venena  vegetabilia  partibus  vulneratis,  postea- 
que  animadvertendi  effectus  vinculorum,  modo  in  ve¬ 
nas,  modo  in  Ductum  Thoracicum  injectorum,  haec 
venena  in  corpus  per  Venas  allata  fuisse.  Verum  hic 
quoque,  veluti  in  jam  narratis  exemplis,  quoniam  ve¬ 
nena,  non  integris  partibus,  sed  vulneratis,  admota 
sunt,  locus  erroris  fuit;  cui  tamen  ulterius  insistere  non 
opus  esse  videtur. 

*  Phil.  Trans,  for  1811,  part  i. 

